nibzard/narodne-novine-full-text-markdown huggingface dataset:
## Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence doree MLO

### NN 92/2014 (28.7.2014.), Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence doree MLO

MINISTARSTVO POLJOPRIVREDE

1867

Na temelju članka 14. stavka 4. Zakona o biljnom zdravstvu (»Narodne novine«, broj 75/2005 i 55/2011) i točke V. Naredbe o poduzimanju mjera za sprječavanje širenja i suzbijanje zlatne žutice vinove loze, koju prouzrokuje štetni organizam Grapevine flavescence dorée MLO (»Narodne novine«, broj 7/2013), ministar poljoprivrede donosi

ODLUKU

O ODREĐIVANJU DEMARKIRANIH PODRUČJA U KOJIMA SE PROVODE MJERE SPRJEČAVANJA ŠIRENJA I SUZBIJANJA ŠTETNOG ORGANIZMA GRAPEVINE FLAVESCENCE DORÉE MLO

I.

Određuju se demarkirana područja u kojima je obvezno provođenje mjera navedenih u točki VII. i točki VIII. Naredbe o poduzimanju mjera za sprječavanje širenja i suzbijanje zlatne žutice vinove loze, koju prouzrokuje štetni organizam Grapevine flavescence dorée MLO.

II.

Demarkirana područja iz točke I. ove Odluke obuhvaćaju žarište zaraze u polumjeru od 1 km oko mjesta na kojem je utvrđena prisutnost štetnog organizma Grapevine flavescence dorée MLO i sigurnosno područje oko žarišta zaraze u polumjeru od 5 km.

III.

Popis katastarskih čestica koje čine žarište zaraze, te popis katastarskih čestica koje čine sigurnosno područje u demarkiranim područjima iz točke I. ove Odluke objavljen je na web-stranici Ministarstva poljoprivrede www.mps.hr/Zakonska regulativa/Biljno zdravstvo/Popis katastarskih čestica u demarkiranim područjima za štetni organizam Grapevine flavescence dorée MLO.

IV.

Karte demarkiranih područja iz točke I. ove Odluke nalaze se u Prilogu koji je tiskan uz ovu Odluku i njezin je sastavni dio.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-20/14-01/44

Urbroj: 525-09/0822-14-1

Zagreb, 7. srpnja 2014.

Ministar

Tihomir Jakovina, v. r.

PRILOG

Karte demarkiranih područja za štetni organizam Grapevine flavescence dorée MLO

Karta 1: Demarkirana područja Republike Hrvatske

![](dodatni/432644.jpg)

Karta 2: Demarkirana područja u Zagrebačkoj i Karlovačkoj županiji

![](dodatni/432645.jpg)

Karta 3: Demarkirana područja u Zagrebačkoj i Koprivničko-križevačkoj županiji

![](dodatni/432646.jpg)

Karta 4: Demarkirana područja u Međimurskoj županiji

![](dodatni/432647.jpg)

Karta 5: Demarkirana područja u Vukovarsko-srijemskoj županiji

![](dodatni/432648.jpg)

92 28.07.2014 Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence doree MLO

Odluka, NN 92/2014-1867
## Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

### NN 92/2014 (28.7.2014.), Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

MINISTARSTVO TURIZMA

1868

Na temelju odredbi članka 7. stavka 4., članka 14. stavka 2., članka 15. stavka 2., članka 16. stavka 2. i članka 19. stavka 5. Zakona o ugostiteljskoj djelatnosti (»Narodne novine«, broj: 138/2006., 152/2008., 43/2009., 88/2010., 50/2012., 80/2013 i 30/2014), ministar nadležan za turizam, uz suglasnost ministra nadležnog za zdravlje, donosi

PRAVILNIK

O IZMJENAMA I DOPUNAMA PRAVILNIKA O RAZVRSTAVANJU, KATEGORIZACIJI I POSEBNIM STANDARDIMA UGOSTITELJSKIH OBJEKATA IZ SKUPINE »HOTELI«

Članak 1.

U Pravilniku o razvrstavanju, kategorizaciji i posebnim standardima ugostiteljskih objekata iz skupine »Hoteli« (»Narodne novine«, broj 88/2007, 58/2008, 62/2009, 63/2013 i 33/2014), u članku 4. dodaje se novi stavak 8. koji glasi:

»(8) Objekt iz skupine »Hoteli« može se razvrstati u vrstu Hotel posebnog standarda : Hotel business, Hotel meetings, Hotel congress, Hotel club, Hotel casino, Hotel holiday resort, Hotel coastline holiday resort, Hotel family, Hotel small & friendly, Hotel senior citizens, Hotel health & fitness, Hotel wellness, Hotel diving club, Hotel motel, Hotel ski ili Hotel za osobe s invaliditetom.

Članak 2.

Iza članka 12.c dodaje se naslov i članak 12.d koji glase:

»10. Vrsta Hotel posebnog standarda

Članak 12.d

Vrsta Hotel posebnog standarda mora ispuniti uvjet za vrstu Hotel kategorije 4 zvjezdice i uvjete za određeni posebni standard sukladno Prilogu XII. ovoga Pravilnika.«.

Članak 3.

U članku 60. stavku 2. dodaje se podstavak 12. koji glasi:

– vrstu »Hotel posebnog standarda« sukladno podstavku 2. ovoga stavka.«.

U stavku 3. iza riječi: »Integralni hotel (udruženi)« dodaje se zarez i riječi: »Hotel posebnog standarda«.

Dodaje se novi stavak 11. koji glasi:

»(11) Vrsta Hotel posebnog standarda označava se pločom za vrstu Hotel iz Priloga XI. bez oznake kategorije (zvjezdica) i dodatnom standardiziranom pločom s nazivom posebnog standarda iz Priloga XIII. ovoga Pravilnika.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/14

Urbroj: 529-03-14-4

Zagreb, 30. lipnja 2014.

Ministar

Darko Lorencin, v. r.

Pravilnik, NN 92/2014-1868
## Pravilnik o izmjenama i dopunama Pravilnika o naknadi putnih troškova u vezi s ostvarivanjem, odnosno korištenjem prava iz mirovinskog osiguranja

### NN 92/2014 (28.7.2014.), Pravilnik o izmjenama i dopunama Pravilnika o naknadi putnih troškova u vezi s ostvarivanjem, odnosno korištenjem prava iz mirovinskog osiguranja

HRVATSKI ZAVOD ZA MIROVINSKO OSIGURANJE

1870

Na temelju članka 76. i 78. Zakona o mirovinskom osiguranju (»Narodne novine«, broj 157/2013) i članka 21. točke 1. i članka 22. točke 8. Statuta Hrvatskog zavoda za mirovinsko osiguranje (»Narodne novine«, broj 28/2014) Upravno vijeće Hrvatskog zavoda za mirovinsko osiguranje, na sjednici održanoj 17. srpnja 2014., donosi

PRAVILNIK

O IZMJENAMA I DOPUNAMA PRAVILNIKA O NAKNADI PUTNIH TROŠKOVA U VEZI S OSTVARIVANJEM, ODNOSNO KORIŠTENJEM PRAVA IZ MIROVINSKOG OSIGURANJA

Članak 1.

U Pravilniku o naknadi putnih troškova u vezi s ostvarivanjem, odnosno korištenjem prava iz mirovinskog osiguranja (»Narodne novine«, broj 43/2014) u članku 1. riječi »za troškove prijevoza« zamjenjuju se riječima »putnih troškova«.

Članak 2.

U članku 4. stavku 2. u alineji 2. riječ »mu« zamjenjuje se riječju »joj«.

Članak 3.

U članku 7. iza riječi »cijeni« dodaje se riječ »karte«.

Članak 4.

U članku 8. stavku 2. riječ »nalaza« zamjenjuje se riječju »mišljenja«.

U članku 8. stavku 3. iza riječi »ukupni troškovi« dodaju se riječi »koji su nastali korištenjem«.

Članak 5.

U članku 9. stavku 3. riječi »ako je trajalo manje od 5 sati« zamjenjuju se riječima »ako je trajalo manje od 8 sati«.

U članku 9. stavku 4. riječi »a dužeg od 5 sati« zamjenjuju se riječima »a dužeg od 8 sati«.

Članak 6.

U članku 10. stavku 1. brojka »8« zamjenjuje se brojkom »9«.

Članak 7.

Ovaj Pravilnik o izmjenama i dopunama Pravilnika o naknadi putnih troškova u vezi s ostvarivanjem odnosno korištenjem prava iz mirovinskog osiguranja stupa na snagu 8 dana nakon objave u »Narodnim novinama«.

Klasa: 041-01-14-02/7

Urbroj: 341-99-01/01-14-3

Zagreb 17. srpnja 2014.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.

Pravilnik, NN 92/2014-1870
## Pravilnik o izmjenama i dopunama Pravilnika Suda časti Hrvatske obrtničke komore

### NN 92/2014 (28.7.2014.), Pravilnik o izmjenama i dopunama Pravilnika Suda časti Hrvatske obrtničke komore

HRVATSKA OBRTNIČKA KOMORA

1871

Na temelju članka 81. stavka 2. alineje 14. Zakona o obrtu (»Narodne novine« br. 143/13), Skupština Hrvatske obrtničke komore na svojoj 10. sjednici održanoj 10. lipnja 2014. godine donosi

PRAVILNIK

O IZMJENAMA I DOPUNAMA PRAVILNIKA SUDA ČASTI HRVATSKE OBRTNIČKE KOMORE

Članak 1.

U Pravilniku Suda časti HOK-a (»Narodne novine« br. 11/07, 81/08 i 145/10) u članku 2. iza stavka 2. dodaje se novi stavak koji glasi:

»Sud časti HOK-a je tijelo Komore koje obavlja javne ovlasti temeljem Zakona o obrtu«.

Članak 2.

U članku 5. stavak 7. mijenja se i glasi:

»U sporovima koji se vode po prijavi potrošača protiv članova Komore (u daljnjem tekstu: potrošački sporovi) nagrade i naknade troškova sucima određuju se i isplaćuju u skladu s posebnom odlukom u smislu odredbe članka 105. stavka 4. Zakona o zaštiti potrošača (»Narodne novine« br. 41/14).«

Članak 3.

Članak 11. i naslov ispred članka 11. mijenjaju se i glase:

»Povrede na štetu učenika

Obrtniku i pravnoj osobi iz članka 41. Zakona o obrtu može se izreći pismena opomena te se može privremeno ili trajno oduzeti pravo primanja učenika na praktičnu nastavu i vježbe naukovanja:

1. ako povrijedi ugovorne obveze prema učeniku,

2. ako onemogućava učeniku redovno pohađanje nastave,

3. ako prestanu uvjeti pod kojima je dobio licenciju za izvođenje praktične nastave i vježbe naukovanja,

4. i iz drugih razloga predviđenih člankom 59. stavkom 1. Zakona o obrtu.«

Članak 4.

Članak 14. stavak 1. točka 4. mijenja se i glasi:

»oduzimanje prava na primanje učenika na praktičnu nastavu i vježbe naukovanja u trajanju od jedne (1) do tri (3) godine ili trajno,«.

Članak 5.

U članku 27. stavak 3. mijenja se i glasi:

»(3) Iznimno od stavka 1. ovoga članka u potrošačkim sporovima troškovi postupka (administrativni troškovi, troškovi nagrada i naknada troškova sucima i drugim osobama koje sudjeluju u postupku) određuju se u skladu s posebnom odlukom u smislu odredbe članka 105. stavak 4. Zakona o zaštiti potrošača (»Narodne novine« br. 41/14).«

Članak 6.

U članku 27. brišu se stavci 5. i 6.

Članak 7.

U članku 28. stavku 1. točki 3. u zadnjoj rečenici riječi »državnog proračuna RH u smislu odredbe članka 130. stavka 4. i stavka 6. Zakona o zaštiti potrošača (»Narodne novine« br. 79/07).« zamjenjuju se riječju »prijavljenog«.

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Broj: 1-105-3358/9-11-2014

Zagreb, 10. lipnja 2014.

Predsjednik

Hrvatske obrtničke komore

Dragutin Ranogajec, v. r.

Pravilnik, NN 92/2014-1871
## Pravilnik o dopuni Pravilnika o stjecanju statusa povlaštenog proizvođača električne energije

### NN 93/2014 (30.7.2014.), Pravilnik o dopuni Pravilnika o stjecanju statusa povlaštenog proizvođača električne energije

93 30.07.2014 Pravilnik o dopuni Pravilnika o stjecanju statusa povlaštenog proizvođača električne energije

MINISTARSTVO GOSPODARSTVA

1880

Na temelju članka 11. stavka 2. Zakona o tržištu električne energije (»Narodne novine«, broj 22/2013), ministar gospodarstva donosi

PRAVILNIK

O DOPUNI PRAVILNIKA O STJECANJU STATUSA POVLAŠTENOG PROIZVOĐAČA ELEKTRIČNE ENERGIJE

Članak 1.

U Pravilniku o stjecanju statusa povlaštenog proizvođača električne energije (»Narodne novine, broj 132/2013 i 81/14) iza članka 10. dodaje se članak 10.a koji glasi:

»Članak 10.a

(1) Ukoliko se tijekom važenja rješenja prenose prava i obveze iz rješenja na drugog subjekta, preuzimatelj je, uz zahtjev za prijenos prava i obveza povlaštenog proizvođača, dužan Agenciji dostaviti:

1. dokaz o prijenosu prava i obveza povlaštenog proizvođača (prenositelja) na preuzimatelja,

2. izvadak iz sudskog registra, odnosno za fizičku osobu izvadak iz obrtnog registra u Republici Hrvatskoj ili potvrdu o prebivalištu u Republici Hrvatskoj,

3. potvrdu porezne uprave o plaćanju svih dospjelih poreznih obveza i obveza za mirovinsko i zdravstveno osiguranje i druga javna davanja,

4. javnobilježnički ovjerenu izjavu o nekažnjavanju koju daje fizička osoba za sebe, odnosno odgovorna osoba podnositelja zahtjeva za sebe i za pravnu osobu koju je ovlašten zastupati, iz koje je vidljivo da protiv davatelja izjave nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca.

(2) Dokazi iz stavka 1. točaka 2., 3. i 4. ovoga članka ne smiju biti stariji od 60 dana od dana podnošenja zahtjeva iz stavka 1. ovoga članka.«

Članak 2.

Postupci započeti do dana stupanja na snagu ovoga Pravilnika dovršit će se prema odredbama ovoga Pravilnika.

Članak 3.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-01/12-01/151
Urbroj: 526-04-01-02-01/1-14-12
Zagreb, 24. srpnja 2014.

Ministar
Ivan Vrdoljak, v. r.

Pravilnik, NN 93/2014-1880
## Uredba o izmjeni Tarife upravnih pristojbi Zakona o upravnim pristojbama

### NN 94/2014 (31.7.2014.), Uredba o izmjeni Tarife upravnih pristojbi Zakona o upravnim pristojbama

VLADA REPUBLIKE HRVATSKE

1889

Na temelju članka 19. Zakona o upravnim pristojbama (»Narodne novine«, br. 8/96, 77/96, 95/97, 131/97, 68/98, 66/99, 145/99, 30/2000, 116/2000, 163/2003, 17/2004, 110/2004, 141/2004, 150/2005, 153/2005, 129/2006, 117/2007, 25/2008, 60/2008, 20/2010, 69/2010, 126/2011, 112/2012, 19/2013, 80/2013, 40/2014, 69/2014 i 87/2014), Vlada Republike Hrvatske je na sjednici održanoj 30. srpnja 2014. godine donijela

UREDBU

O IZMJENI TARIFE UPRAVNIH PRISTOJBI ZAKONA O UPRAVNIM PRISTOJBAMA

Članak 1.

U Tarifi upravnih pristojbi Zakona o upravnim pristojbama (»Narodne novine«, br. 8/96, 77/96, 95/97, 131/97, 68/98, 66/99, 145/99, 30/2000, 116/2000, 163/2003, 17/2004, 110/2004, 141/2004, 150/2005, 153/2005, 129/2006, 117/2007, 25/2008, 60/2008, 20/2010, 69/2010, 126/2011, 112/2012, 19/2013, 80/2013, 40/2014, 69/2014 i 87/2014), naslov iznad tarifnog broja 102. i tarifni broj 102. mijenjaju se i glase:

»15. Pristojbe pri sklapanju braka i životnog partnerstva

Tar. br. 102.

Za radnje vezane uz sklapanje braka i sklapanje životnog partnerstva pred nadležnim tijelima Republike Hrvatske:

1. za sastavljanje zapisnika prijave namjere

   sklapanja braka i za sastavljanje zapisnika

   prijave namjere sklapanja životnog

   partnerstva                                                       100,00 kuna

2. za sklapanje braka i za sklapanje životnog

   partnerstva                                                       200,00 kuna.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-03/91

Urbroj: 50301-09/06-14-2

Zagreb, 30. srpnja 2014.

Predsjednik

Zoran Milanović, v. r.

94 31.07.2014 Uredba o izmjeni Tarife upravnih pristojbi Zakona o upravnim pristojbama

Uredba na temelju zakonske ovlasti, NN 94/2014-1889
## Uredba o izmjeni Uredbe o kriterijima za utvrđivanje korisnika i načinu raspodjele dijela prihoda od igara na sreću za 2014. godinu

### NN 94/2014 (31.7.2014.), Uredba o izmjeni Uredbe o kriterijima za utvrđivanje korisnika i načinu raspodjele dijela prihoda od igara na sreću za 2014. godinu

VLADA REPUBLIKE HRVATSKE

1890

Na temelju članka 8. Zakona o igrama na sreću (»Narodne novine«, br. 87/2009, 35/2013, 158/2013 i 41/2014), Vlada Republike Hrvatske je na sjednici održanoj 30. srpnja 2014. godine donijela

UREDBU

O IZMJENI UREDBE O KRITERIJIMA ZA UTVRĐIVANJE KORISNIKA I NAČINU RASPODJELE DIJELA PRIHODA OD IGARA NA SREĆU ZA 2014. GODINU

Članak 1.

U Uredbi o kriterijima za utvrđivanje korisnika i načinu raspodjele dijela prihoda od igara na sreću za 2014. godinu (»Narodne novine«, broj 151/2013), u članku 3. stavku 1. točka 1. mijenja se i glasi:

»1. sredstva iz članka 2. stavka 2. točke 1., u razdjelu 080 Ministarstvo znanosti, obrazovanja i sporta, Glavi 08005 Ministarstvo znanosti, obrazovanja i sporta, za aktivnost A557047 – Programi javnih potreba u sportu na državnoj razini – 100%.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/65

Urbroj: 50301-05/18-14-3

Zagreb, 30. srpnja 2014.

Predsjednik

Zoran Milanović, v. r.

Uredba, NN 94/2014-1890
## Odluka o utvrđivanju interesa Republike Hrvatske za izgradnju građevine javne namjene - Doma za starije i nemoćne u k.o. Biograd na Moru

### NN 94/2014 (31.7.2014.), Odluka o utvrđivanju interesa Republike Hrvatske za izgradnju građevine javne namjene - Doma za starije i nemoćne u k.o. Biograd na Moru

VLADA REPUBLIKE HRVATSKE

1891

Na temelju članka 9. stavka 1. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006, 45/2011 i 34/2012), Vlada Republike Hrvatske je na sjednici održanoj 30. srpnja 2014. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU GRAĐEVINE JAVNE NAMJENE – DOMA ZA STARIJE I NEMOĆNE U

k.o. BIOGRAD NA MORU

I.

Izgradnja građevine javne namjene – Doma za starije i nemoćne u k.o. Biograd na Moru, na zk.č.br. 3241/8, površine 24.083 m2, zk.ul.br. 6465, k.o. Biograd na Moru, vlasništvo Republike Hrvatske, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole, klase: UP/I-350-05/12-01/19, urbroja: 2198/1-11-2/4-12-25, od 14. lipnja 2012. godine, izdane od strane Zadarske županije, Upravnog odjela za provedbu dokumenata prostornog uređenja i gradnje, Ispostave Biograd na Moru i parcelacijskog elaborata izrađenog od strane Geobiro Biograd na Moru d.o.o., od 29. ožujka 2013. godine, ovjerenog da je izrađen u skladu s katastarsko-geodetskim propisima i prostorno-planskom dokumentacijom.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-04/379

Urbroj: 50301-09/09-14-6

Zagreb, 30. srpnja 2014.

Predsjednik

Zoran Milanović, v. r.

Odluka, NN 94/2014-1891
## Pravilnik o izmjeni Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

### NN 94/2014 (31.7.2014.), Pravilnik o izmjeni Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

94 31.07.2014 Pravilnik o izmjeni Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

MINISTARSTVO POLJOPRIVREDE

1894

Na temelju članka 9. stavka 1. točke 1., 2., 4., 5., 7., 8., 10. Zakona o morskom ribarstvu (»Narodne novine« br. 81/2013 i 14/2014) ministar poljoprivrede donosi

PRAVILNIK

O IZMJENI PRAVILNIKA O ULOVU, UZGOJU I PROMETU TUNE (Thunnus thynnus), IGLUNA (Xiphias gladius) I IGLANA (Tetrapturus belone)

Članak 1.

U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 11/2014, 20/2014, 61/2014 i 66/2014) u članku 4. stavci (2) i (3) mijenjaju se i glase:

»(2) Ukupna godišnja izlovna kvota za ribolov tuna dijeli se na kvotu za gospodarski ribolov, kvotu za negospodarski ribolov i državnu kvotu kako slijedi:

– Gospodarski ribolov 371,777 t

– Negospodarski ribolov 5,223 t

– Državna kvota 13,59 t.

(3) Ukupna godišnja izlovna kvota za gospodarski ribolov raspoređuje se na plivarice tunolovke i udičarske alate kako slijedi:

– Plivarice tunolovke 364,277 t uvećano za državnu kvotu 13,59 t
što iznosi ukupno 377,867 t

– Udičarski alati 7,5 t«.

Članak 2.

Ovaj Pravilnik stupa na snagu prvog dana od dana objave u »Narodnim novinama«.

Klasa: 324-01/14-01/09
Urbroj: 525-13/0323-14-16
Zagreb, 23. srpnja 2014.

Ministar
Tihomir Jakovina, v. r.

Pravilnik, NN 94/2014-1894
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 94/2014 (31.7.2014.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

1895

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08,59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08,137/08, 15/09, 26/09, 33/09, 43/09, 68/09, 91/09,116/09,138/09, 14/10, 31/10 , 44/10, 79/10, 118/10, 133/10,12/11, 34/11, 42/11, 58/11, 68/11, 76/11,112/11i148/11,18/12, 30/12, 55/12,65/12, 69/12, 83/12, 106/12,113/12, 8/13, 22/13 , 46/13, 69/13, 89/1 , 122/13, 151/13 i 61/14)

u točki I. iza rednog broja 274. dodaju se brojevi i riječi:

275. »Poliklinika Jadran sa sjedištem u Splitu, Ruđera Boškovića 19«.

276. »Dom zdravlja Ogulin, Ogulin, B. Frankopana 14«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-07-1-1-1/2-14-101

Zagreb, 22. srpnja 2014.

Ministar

prim. Siniša Varga, dr. med. dent., v. r.

Rješenje, NN 94/2014-1895
## Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 94/2014 (31.7.2014.), Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

1896

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03, 38/08,16/11), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09 , 138/09 , 14/10, 31/10, 44/10, 79/10, 120/10, 133/10,12/11, 34/11, 44/11, 58/11, 68/11, 87/11, 112/11, 136/11, 148/11, 18/12, 30/1, 55/12 , 65/12 i83/12, 106/12, 113/12, 8/13 ,22/13, 35/13, 69/13, 89/13, 151/13.i 61/14) u točki I. iza rednog broja 115. dodaju se brojevi i riječi:

116. »Poliklinika Jadran sa sjedištem u Splitu, Ruđera Boškovića 19«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-07-1-1-1/2-14-110

Zagreb, 22. srpnja 2014.

Ministar

prim. Siniša Varga, dr. med. dent., v. r.

Rješenje, NN 94/2014-1896
## Odluka o imenovanju predsjednika i zamjenica predsjednika Suda časti pri Hrvatskoj gospodarskoj komori

### NN 94/2014 (31.7.2014.), Odluka o imenovanju predsjednika i zamjenica predsjednika Suda časti pri Hrvatskoj gospodarskoj komori

HRVATSKA GOSPODARSKA KOMORA

1899

Na temelju članka 57. stavak 1. Pravilnika o Sudu časti pri Hrvatskoj gospodarskoj komori (»Narodne novine«, br. 66/06, 114/06 – ispravak, 129/07 i 8/08 – ispravak), Upravni odbor Hrvatske gospodarske komore na 14. sjednici održanoj 8. srpnja 2014. donosi

ODLUKU

O IMENOVANJU PREDSJEDNIKA I ZAMJENICA PREDSJEDNIKA SUDA ČASTI PRI HRVATSKOJ GOSPODARSKOJ KOMORI

Članak 1.

Za predsjednika Suda časti pri Hrvatskoj gospodarskoj komori, na razdoblje od četiri godine, imenuje se:

– dr. sc. ALDO RADOLOVIĆ, sudac Ustavnog suda Republike Hrvatske.

Članak 2.

Za zamjenice predsjednika Suda časti pri Hrvatskoj gospodarskoj komori, na razdoblje od četiri godine, imenuju se:

– GORANA ARALICA MARTINOVIĆ, sutkinja, Visoki trgovački sud Republike Hrvatske

– AIDA MARIJAN, dipl. iur., direktor pravnih poslova i zastupanje, Končar-Elektroindustrija d.d.

Članak 3.

Danom stupanja na snagu ove Odluke prestaje važiti Odluka o imenovanu predsjednika i zamjenika predsjednika Suda časti pri Hrvatskoj gospodarskoj komori (»Narodne novine« broj 56/2010.).

Članak 4.

Ova Odluka stupa na snagu osmog dana od dana objave u »Narodnim novinama«.

Klasa: 023-02/14-02/15

Urbroj: 311-01-14-22

Zagreb, 2. srpnja 2014.

Predsjednik

Luka Burilović, v. r.

Odluka, NN 94/2014-1899
## Odluka o izmjenama i dopunama Odluke o financiranju Hrvatske gospodarske komore u 2014.godini

### NN 94/2014 (31.7.2014.), Odluka o izmjenama i dopunama Odluke o financiranju Hrvatske gospodarske komore u 2014.godini

HRVATSKA GOSPODARSKA KOMORA

1901

Na temelju članka 20. Zakona o Hrvatskoj gospodarskoj komori (»Narodne novine« broj 66/91 i 73/91) i članka 79. Statuta Hrvatske gospodarske komore (»Narodne novine« broj 11/94. – pročišćeni tekst 108/95, 19/96, 64/01, 142/11 i 9/14) Skupština Hrvatske gospodarske komore na 8. sjednici 8. srpnja 2014. godine donosi

ODLUKU

O IZMJENAMA I DOPUNAMA ODLUKE O FINANCIRANJU HRVATSKE GOSPODARSKE KOMORE U 2014. GODINI

Članak 1.

U članku 7. Odluke od dana 18. prosinca 2013. godine (klasa: 023-02/13-01/09, urbroj: 311-01-13-06) iza stavka 2. dodaje se novi stavak 3. koji glasi:

»Oslobađaju se članice sa poplavom ugroženih područja zaduživanja komorske članarine na razdoblje od šest mjeseci i to od srpnja do prosinca 2014. godine. Popis članica će se utvrditi na razini županijskih komora.«

Članak 2.

Ova odluka stupa na snagu danom objave u »Narodnim novinama«, a primjenjuje se od 1. kolovoza 2014. godine.

Klasa: 023-02/14-01/06

Urbroj: 311-01-14-06

Zagreb, 2. srpnja 2014.

Predsjednik

Luka Burilović, v. r.

Odluka, NN 94/2014-1901
## Odluka o davanju koncesije društvu Bumes d.o.o., Split za zahvaćanje voda namijenjenih za ljudsku potrošnju radi stavljanja na tržište u izvornom ili prerađenom obliku u bocama ili drugoj ambalaži

### NN 95/2014 (1.8.2014.), Odluka o davanju koncesije društvu Bumes d.o.o., Split za zahvaćanje voda namijenjenih za ljudsku potrošnju radi stavljanja na tržište u izvornom ili prerađenom obliku u bocama ili drugoj ambalaži

VLADA REPUBLIKE HRVATSKE

1904

Na temelju članka 175. točke 2. Zakona o vodama (»Narodne novine«, br. 153/2009, 63/2011, 130/2011, 56/2013 i 14/2014), Vlada Republike Hrvatske je na sjednici održanoj 30. srpnja 2014. godine donijela

ODLUKU

O DAVANJU KONCESIJE DRUŠTVU BUMES d.o.o., SPLIT ZA ZAHVAĆANJE VODA NAMJENJENIH ZA LJUDSKU POTROŠNJU RADI STAVLJANJA NA TRŽIŠTE U IZVORNOM ILI PRERAĐENOM OBLIKU U BOCAMA ILI DRUGOJ AMBALAŽI

I.

Vlada Republike Hrvatske (u daljnjem tekstu: Davatelj koncesije) daje društvu BUMES d.o.o., Split, Kralja Zvonimira 14/VII (u daljnjem tekstu: Koncesionar) neposredno na zahtjev koncesiju za zahvaćanje voda namijenjenih za ljudsku potrošnju, radi stavljanja na tržište u izvornom ili prerađenom obliku, u bocama ili drugoj ambalaži, nakon prethodno pribavljenih Koncesijskih uvjeta, klase: 325-03/14-03/72, urbroja: 374-24-2-14-2/TC, od 22. travnja 2014. godine, od Hrvatskih voda – Vodnogospodarski odjel za slivove južnoga Jadrana.

II.

Na temelju koncesije iz točke I. ove Odluke, Koncesionar stječe pravo zahvaćanja voda iz vlastitog vodozahvata – bušotina BU-1, na području poslovne zone »Kosore«, Vrlika na k.č.br. 724/7, k.o. Kosore (koordinate bušotine (HKDS) X= 5613397,30, Y= 486677,24; Z= 436,66) u količini do q = 2,0 l/s, odnosno do maksimalne količine do Q = 2.500 m3/god.

III.

Koncesija iz točaka I. i II. ove Odluke daje se na rok od 30 godina od dana potpisivanja ugovora o koncesiji.

IV.

Za danu koncesiju, Koncesionar je dužan plaćati naknadu za koncesiju koja se sastoji od jednokratne i godišnje naknade za koncesiju.

Jednokratna naknada za koncesiju iznosi 40.000,00 kuna, a plaća se najkasnije 60 dana od dana sklapanja ugovora o koncesiji.

Nakon isteka svake pojedine godine korištenja koncesije za ukupnu količinu zahvaćene vode Hrvatske vode će rješenjem odrediti iznos godišnje naknade za koncesiju i dinamiku plaćanja, sukladno odredbama važećeg akta kojim se uređuju uvjeti davanja koncesije za gospodarsko korištenje voda u toj godini.

V.

Na temelju ove Odluke, sukladno članku 176. stavku 1. Zakona o vodama, Ministarstvo poljoprivrede u ime Republike Hrvatske sklopit će s Koncesionarom ugovor o koncesiji, kojim će se detaljnije urediti koncesijski odnos.

Ako Koncesionar u roku od 60 dana od dana objave ove Odluke u »Narodnim novinama« ne potpiše ugovor o koncesiji, gubi sva prava određena ovom Odlukom.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/299

Urbroj: 50301-05/25-14-4

Zagreb, 30. srpnja 2014.

Predsjednik

Zoran Milanović, v. r.

Odluka, NN 95/2014-1904
## Odluka o pokretanju postupka pregovora o sklapanju Aneksa Granskom kolektivnom ugovoru za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske

### NN 95/2014 (1.8.2014.), Odluka o pokretanju postupka pregovora o sklapanju Aneksa Granskom kolektivnom ugovoru za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

1905

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 30. srpnja 2014. godine donijela

ODLUKU

O POKRETANJU POSTUPKA PREGOVORA O SKLAPANJU ANEKSA GRANSKOM KOLEKTIVNOM UGOVORU ZA ZAPOSLENIKE U USTANOVAMA KULTURE KOJE SE FINANCIRAJU IZ DRŽAVNOG PRORAČUNA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju Aneksa Granskom kolektivnom ugovoru za zaposlenike u ustanovama kulture koje se financiraju iz državnog proračuna (»Narodne novine«, broj 70/2014).

II.

U pregovarački odbor Vlade Republike Hrvatske za pregovore o sklapanju Aneksa Granskom kolektivnom ugovoru iz točke I. ove Odluke, imenuju se:

– prof. Berislav Šipuš, zamjenik ministrice kulture

– Tomislav Petrinec, predstavnik Ministarstva kulture

– Tomislav Jelić, predstavnik Ministarstva kulture

– Tajana Drakulić, predstavnica Ministarstva rada i mirovinskoga sustava.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/316

Urbroj: 50301-04/04-14-2

Zagreb, 30. srpnja 2014.

Predsjednik

Zoran Milanović, v. r.

Odluka, NN 95/2014-1905
## Odluka o davanju prethodne suglasnosti Ministarstvu poduzetništva i obrta za angažiranje fizičke ili pravne osobe za obavljanje poslova odnosa s javnošću za aktivnosti promidžbe i informiranja javnosti o otvorenim javnim pozivima za dodjelu bespovratnih sredstava i uspješno provedenim projektima financiranim sredstvima Europskog fonda za regionalni razvoj

### NN 95/2014 (1.8.2014.), Odluka o davanju prethodne suglasnosti Ministarstvu poduzetništva i obrta za angažiranje fizičke ili pravne osobe za obavljanje poslova odnosa s javnošću za aktivnosti promidžbe i informiranja javnosti o otvorenim javnim pozivima za dodjelu bespovratnih sredstava i uspješno provedenim projektima financiranim sredstvima Europskog fonda za regionalni razvoj

VLADA REPUBLIKE HRVATSKE

1906

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi s točkom II. Odluke o obavljanju poslova odnosa s javnošću (»Narodne novine«, broj 82/2012), Vlada Republike Hrvatske je na sjednici održanoj 30. srpnja 2014. godine donijela

ODLUKU

O DAVANJU PRETHODNE SUGLASNOSTI MINISTARSTVU PODUZETNIŠTVA I OBRTA ZA ANGAŽIRANJE FIZIČKE ILI PRAVNE OSOBE ZA OBAVLJANJE POSLOVA ODNOSA S JAVNOŠĆU ZA AKTIVNOSTI PROMIDŽBE I INFORMIRANJA JAVNOSTI O OTVORENIM JAVNIM POZIVIMA ZA DODJELU BESPOVRATNIH SREDSTAVA I USPJEŠNO PROVEDENIM PROJEKTIMA FINANCIRANIM SREDSTVIMA EUROPSKOG FONDA ZA REGIONALNI RAZVOJ

I.

Daje se prethodna suglasnost Ministarstvu poduzetništva i obrta za angažiranje fizičke ili pravne osobe za obavljanje poslova odnosa s javnošću za aktivnosti promidžbe i informiranja javnosti o otvorenim javnim pozivima za dodjelu bespovratnih sredstava i uspješno provedenim projektima financiranim sredstvima Europskog fonda za regionalni razvoj.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/313

Urbroj: 50301-05/05-14-2

Zagreb, 30. srpnja 2014.

Predsjednik

Zoran Milanović, v. r.

Odluka, NN 95/2014-1906
## Odluka o davanju prethodne suglasnosti na Statut Hrvatske regulatorne agencije za mrežne djelatnosti

### NN 95/2014 (1.8.2014.), Odluka o davanju prethodne suglasnosti na Statut Hrvatske regulatorne agencije za mrežne djelatnosti

VLADA REPUBLIKE HRVATSKE

1907

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 19. stavka 2. Zakona o elektroničkim komunikacijama (»Narodne novine«, br. 73/2008, 90/2011, 133/2012, 80/2013 i 71/2014), Vlada Republike Hrvatske je na sjednici održanoj 30. srpnja 2014. godine donijela

ODLUKU

O DAVANJU PRETHODNE SUGLASNOSTI NA STATUT HRVATSKE REGULATORNE AGENCIJE ZA MREŽNE DJELATNOSTI

I.

Daje se prethodna suglasnost na Statut Hrvatske regulatorne agencije za mrežne djelatnosti, u tekstu koji je Vladi Republike Hrvatske dostavila Hrvatska regulatorna agencija za mrežne djelatnosti aktom, klase: 012-03/14-01/01, urbroja: 376-04/NB-14-18 (DM), od 28. srpnja 2014. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/270

Urbroj: 50301-05/18-14-7

Zagreb, 30. srpnja 2014.

Predsjednik

Zoran Milanović, v. r.

Odluka, NN 95/2014-1907
## Rješenje o imenovanju pomoćnice ravnatelja Hrvatskog zavoda za mirovinsko osiguranje

### NN 95/2014 (1.8.2014.), Rješenje o imenovanju pomoćnice ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1908

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 147. stavka 4. Zakona o mirovinskom osiguranju (»Narodne novine«, broj 157/2013) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, broj 28/2014), Vlada Republike Hrvatske je na sjednici održanoj 30. srpnja 2014. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA MIROVINSKO OSIGURANJE

Imenuje se mr. sc. RUŽICA MATAIĆ-PRŠA pomoćnicom ravnatelja Hrvatskog zavoda za mirovinsko osiguranje, za ekonomske poslove.

Klasa: 080-02/14-01/244

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1908
## Rješenje o imenovanju zamjenika predsjednika Upravnog odbora Hrvatske agencije za malo gospodarstvo, inovacije i investicije

### NN 95/2014 (1.8.2014.), Rješenje o imenovanju zamjenika predsjednika Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1909

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 17. stavka 2. Zakona o poticanju razvoja malog gospodarstva (»Narodne novine«, br. 29/2002, 63/2007, 53/2012 i 56/2013), Vlada Republike Hrvatske je na sjednici održanoj 30. srpnja 2014. godine donijela

RJEŠENJE

O IMENOVANJU ZAMJENIKA PREDSJEDNIKA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Imenuje se prof. dr. sc. IVAN PEJIĆ, pomoćnik ministra znanosti, obrazovanja i sporta, zamjenikom predsjednika Upravnog odbora Hrvatske agencije za malo gospodarstvo, inovacije i investicije.

Klasa: 080-02/14-01/245

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1909
## Rješenje o razrješenju predsjednice i članova Upravnog vijeća Agencije za strukovno obrazovanje i obrazovanje odraslih

### NN 95/2014 (1.8.2014.), Rješenje o razrješenju predsjednice i članova Upravnog vijeća Agencije za strukovno obrazovanje i obrazovanje odraslih

VLADA REPUBLIKE HRVATSKE

1910

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 2. Zakona o Agenciji za strukovno obrazovanje i obrazovanje odraslih (»Narodne novine«, broj 24/2010), Vlada Republike Hrvatske je na sjednici održanoj 30 srpnja 2014. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA AGENCIJE ZA STRUKOVNO OBRAZOVANJE I OBRAZOVANJE ODRASLIH

1. Razrješuje se IVANA PULJIZ dužnosti predsjednice Upravnog vijeća Agencije za strukovno obrazovanje i obrazovanje odraslih, radi isteka mandata.

2. Razrješuju se dužnosti članovi Upravnog vijeća Agencije za strukovno obrazovanje i obrazovanje odraslih, radi isteka mandata:

– BRANIMIR MIHALINEC

– JASMINKA MARTINOVIĆ

– prof. dr. sc. VLADIMIR SOLDO

– MARKO ĆOSIĆ

– prof dr. sc. MILE DŽELALIJA.

Klasa: 080-02/14-02/189

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1910
## Rješenje o imenovanju predsjednice i članova Upravnog vijeća Agencije za strukovno obrazovanje i obrazovanje odraslih

### NN 95/2014 (1.8.2014.), Rješenje o imenovanju predsjednice i članova Upravnog vijeća Agencije za strukovno obrazovanje i obrazovanje odraslih

VLADA REPUBLIKE HRVATSKE

1911

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 2. Zakona o Agenciji za strukovno obrazovanje i obrazovanje odraslih (»Narodne novine«, broj 24/2010), Vlada Republike Hrvatske je na sjednici održanoj 30 srpnja 2014. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA STRUKOVNO OBRAZOVANJE I OBRAZOVANJE ODRASLIH

1. Imenuje se MONIKA VRIČKO, predstavnica Ministarstva znanosti, obrazovanja i sporta, predsjednicom Upravnog vijeća Agencije za strukovno obrazovanje i obrazovanje odraslih.

2. Za članove Upravnog vijeća Agencije za strukovno obrazovanje i obrazovanje odraslih, imenuju se:

– VIŠNJA FRANCETIĆ, predstavnica Ministarstva znanosti, obrazovanja i sporta

– KATARINA GRGEC, predstavnica Ministarstva znanosti, obrazovanja i sporta

– ZLATKO STIĆ, predstavnik Ministarstva, znanosti, obrazovanja i sporta

– BRANIMIR MIHALINEC, predstavnik sindikata

– JASMINKA MARTINOVIĆ, predstavnica poslodavaca.

Klasa: 080-02/14-01/246

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1911
## Rješenje o imenovanju članica Povjerenstva za rješavanje o žalbama prema Zakonu o održivoj uporabi pesticida

### NN 95/2014 (1.8.2014.), Rješenje o imenovanju članica Povjerenstva za rješavanje o žalbama prema Zakonu o održivoj uporabi pesticida

VLADA REPUBLIKE HRVATSKE

1912

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 30. stavka 6. Zakona o održivoj uporabi pesticida (»Narodne novine«, broj 14/2014), Vlada Republike Hrvatske je na sjednici održanoj 30. srpnja 2014. godine donijela

RJEŠENJE

O IMENOVANJU ČLANICA POVJERENSTVA ZA RJEŠAVANJE O ŽALBAMA PREMA ZAKONU O ODRŽIVOJ UPORABI PESTICIDA

Za članice Povjerenstva za rješavanje o žalbama prema Zakonu o održivoj uporabi pesticida, imenuju se:

– mr. sc. LADA BIČAK

– LJILJANA ŽABICA

– ZDRAVKA MILETIĆ.

Klasa: 080-02/14-01/247

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1912
## Rješenje o imenovanju članica Povjerenstva za rješavanje o žalbama prema Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja

### NN 95/2014 (1.8.2014.), Rješenje o imenovanju članica Povjerenstva za rješavanje o žalbama prema Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja

VLADA REPUBLIKE HRVATSKE

1913

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 7. Zakona o provedbi Uredbe (EZ) br. 1107/2009 o stavljanju na tržište sredstava za zaštitu bilja (»Narodne novine«, broj 80/2013), Vlada Republike Hrvatske je na sjednici održanoj 30. srpnja 2014. godine donijela

RJEŠENJE

O IMENOVANJU ČLANICA POVJERENSTVA ZA RJEŠAVANJE O ŽALBAMA PREMA ZAKONU O PROVEDBI UREDBE (EZ) BR. 1107/2009 O STAVLJANJU NA TRŽIŠTE SREDSTAVA ZA ZAŠTITU BILJA

Za članice Povjerenstva za rješavanje o žalbama prema Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja, imenuju se:

– mr. sc. LADA BIČAK

– LJILJANA ŽABICA

– ZDRAVKA MILETIĆ.

Klasa: 080-02/14-01/248

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1913
## Rješenje o razrješenju dijela članova Nacionalnog odbora za suzbijanje trgovanja ljudima

### NN 95/2014 (1.8.2014.), Rješenje o razrješenju dijela članova Nacionalnog odbora za suzbijanje trgovanja ljudima

VLADA REPUBLIKE HRVATSKE

1914

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, broj 42/2012), Vlada Republike Hrvatske je na sjednici održanoj 30. srpnja 2014. godine donijela

RJEŠENJE

O RAZRJEŠENJU DIJELA ČLANOVA NACIONALNOG ODBORA ZA SUZBIJANJE TRGOVANJA LJUDIMA

Razrješuju se dužnosti članice Nacionalnog odbora za suzbijanje trgovanja ljudima:

– TATIJANA VUČETIĆ, imenovana kao predstavnica Ministarstva pravosuđa, Samostalnog sektora za podršku žrtvama i svjedocima

– KATRIN GLUIĆ, imenovana kao predstavnica Ministarstva unutarnjih poslova, Uprave kriminalističke policije

– mr. sc. IVA PRPIĆ, imenovana kao predstavnica Ministarstva socijalne politike i mladih

– MARINKA ORLIĆ, imenovana kao predstavnica Državnog odvjetništva Republike Hrvatske.

Klasa: 080-02/14-02/190

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1914
## Rješenje o imenovanju dijela članova Nacionalnog odbora za suzbijanje trgovanja ljudima

### NN 95/2014 (1.8.2014.), Rješenje o imenovanju dijela članova Nacionalnog odbora za suzbijanje trgovanja ljudima

VLADA REPUBLIKE HRVATSKE

1915

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, broj 42/2012), Vlada Republike Hrvatske je na sjednici održanoj 30. srpnja 2014. godine donijela

RJEŠENJE

O IMENOVANJU DIJELA ČLANOVA NACIONALNOG ODBORA ZA SUZBIJANJE TRGOVANJA LJUDIMA

Za članove Nacionalnog odbora za suzbijanje trgovanja ljudima, imenuju se:

– NIKICA HAMER VIDMAR, predstavnica Ministarstva pravosuđa, Samostalnog sektora za podršku žrtvama i svjedocima

– DEAN SAVIĆ, predstavnik Ministarstva unutarnjih poslova, Uprave kriminalističke policije

– HRVOJE SADARIĆ, predstavnik Ministarstva socijalne politike i mladih

– DIANA KOVAČEVIĆ-REMENARIĆ, predstavnica Državnog odvjetništva Republike Hrvatske.

Klasa: 080-02/14-01/250

Urbroj: 5030115/1-14-02

Zagreb, 30. srpnja 2014.

Predsjednik

Zoran Milanović, v. r.

Rješenje, NN 95/2014-1915
## Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

### NN 95/2014 (1.8.2014.), Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

MINISTARSTVO FINANCIJA

1918

Na temelju članka 22. Zakona o izvršavanju Državnog proračuna Republike Hrvatske za 2014. godinu (»Narodne novine«, broj 152/13, 39/14) ministar financija donosi

[NAREDBU
O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE PRIHODA ZA FINANCIRANJE DRUGIH JAVNIH POTREBA U 2014. GODINI](dodatni/432703.pdf)

95 01.08.2014 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

95 01.08.2014 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

95 01.08.2014 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

95 01.08.2014 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

Naredba, NN 95/2014-1918
## Plan prijma u državnu službu u Ured Pravobraniteljice za ravnopravnost spolova za 2014. godinu

### NN 95/2014 (1.8.2014.), Plan prijma u državnu službu u Ured Pravobraniteljice za ravnopravnost spolova za 2014. godinu

95 01.08.2014 Plan prijma u državnu službu u Ured Pravobraniteljice za ravnopravnost spolova za 2014. godinu

PRAVOBRANITELJICA ZA RAVNOPRAVNOST SPOLOVA

1922

Na temelju članka 43. stavka 2. točke c) Zakona o državnim službenicima (»Narodne novine«, br. 92/05., 107/07., 27/08. 34/11. – Zakon o registru zaposlenih u javnom sektoru, 49/11., 150/11., 34/12., 49/12. – pročišćeni tekst, 37/13. i 38/13.), a sukladno Državnom proračunu Republike Hrvatske za 2014. godinu (»Narodne novine«, broj 145A ) uz prethodnu suglasnost Ministarstva financija (klasa: 112-02/14-01/08 urbroj: 513-05-01/14-2 od 28. veljače 2014.), Pravobraniteljica za ravnopravnost spolova utvrđuje

PLAN PRIJMA

U DRŽAVNU SLUŽBU U URED PRAVOBRANITELJICE ZA RAVNOPRAVNOST SPOLOVA ZA 2014. GODINU

I.

Ovim Planom prijma u državnu službu utvrđuje se prijam državnih službenika u Ured Pravobraniteljice za ravnopravnost spolova za 2014. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu Pravobraniteljice za ravnopravnost spolova te potreban broj državnih službenika/ca na neodređeno vrijeme za 2014. godinu.

III.

U Uredu Pravobraniteljice za ravnopravnost spolova od 11 radnih mjesta popunjeno je 7 na kojima je raspoređeno 7 državnih službenika/ce na neodređeno vrijeme.

IV.

U Uredu Pravobraniteljice za ravnopravnost spolova u 2014. godini, sukladno predviđenim financijskim sredstvima u Državnom proračunu Republike Hrvatske za 2014. godinu te suglasnosti Ministarstva financija, planira se prijam na neodređeno vrijeme:

– 3 službenika/ce sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem.

Na temelju ovog Plana prijma slobodna radna mjesta iz alineje 1. prethodnog stavka popunjavat će se putem javnog natječaja, internog oglasa ili premještajem.

V.

Plan prijma u državnu službu stupa na snagu danom donošenja, a objavljuje se u »Narodnim novinama«, dnevnom listu »Večernji list« i na web-stranicama Pravobraniteljice za ravnopravnost spolova i Ministarstva uprave Republike Hrvatske.

Ev. broj:12-02/14-08
Urbroj: 08-14-03
Zagreb, 24. veljače 2014.

Pravobraniteljica
za ravnopravnost spolova
Višnja Ljubičić, dipl. iur., v. r.

Ostalo, NN 95/2014-1922